
Tervezési követelmények általános bemutatása:
Bevezetés:

Digitális Nemzet Fejlesztési Programhoz igazodva az NMHH célul tűzte ki, hogy az új hálózatok építését gyorsabb és egyszerűbb építménybejelentési és engedélyezési eljárásokkal támogassák. A hatékonyság növelését egy egységes elektronikus tervezési szemlélet és ehhez szükséges technológiák használatával kívánja elérni, megteremtve a Hír-közmű rendszer (elektronikus hírközlés szakági térinformatikai alapú nyilvántartás) alapjait teremti meg.
Az egységes tervezési követelmények bevezetésének a célja, hogy olyan rendszer független szabályozást hozzon létre, ami a lehetővé teszi az egységes tervezés megteremtését a hírközlési szektorban, a rajzi szabályozás helyett adattartalmi szabályozás lépjen előtérbe, továbbá a hatósági engedélyezéshez szükséges adatok egységes szerkezetben elektronikusan kerüljenek átadásra.
A rendszer független szabályozás lényege , hogy nem rajzi sémákat biztosítunk a tervezők felé, hanem minimum adat követelményeket. Nem a rajzi megjelenésre fektetjük a hangsúlyt, hanem az adatbázis tartalom teljességére. Amennyiben adatbázisként értelmezzük a tervet, akkor a terv kinézete, grafikus megjelenése másodlagos szerepet kap, és minden a hírközlő hírközlési hálózat tervezésében, engedélyezésében, kivitelezésében résztvevő fél az adatbázisból a saját igényének megfelelő megjelenéssel tudja a tervet láttatni, nyomtatni.
Az objektum modell koncepció indokolása:

A digitális tervegyeztetés, engedélyezési eljárások és a modern adatgazdálkodás indokolja, hogy korszerű, adatbázisra épülő tervek készüljenek, melyek megfelelnek az alábbi követelményeknek:
· hiteles adatkört képezzen,
· történetiséget kezeljen,
· duplikált adatrögzítéstől mentes legyen,
· korlátlanul lehessen kezelni az adatköröket

· statisztikai adatigényeket kielégítse,
· objektum, adatvezérelt legyen

· támogassa az elektronikus hírközlési üzleti modelleket

Az elmúlt 10 évben több hírközlési vállalat épített és tervezett nyilvántartási-, munkafolyamat támogatási-, eszköz életút kezelési- rendszert, melyek a belső folyamataikat, eszközeiket, kapacitás-gazdálkodásukat támogatják. A gyorsan fejlődő hírközlési szektor és az üzleti élet bebizonyította, hogy csak önállóan a nyilvántartás támogatása nem elégséges, a hírközlő hálózat dinamikusan változik a beépülő eszközök ismerete, elengedhetetlen a szolgáltatások vezérléséhez. A műszaki adatok nem csak ismerni szükséges, hanem azokat össze kell kapcsolni, elemezni és a szolgáltatások támogatására kell felhasználni. Az objektum modellnek és a tervezési követelményeknek is biztosítaniuk kell a szolgáltatások és egyéb lefedési igények támogatását. Csak grafikus adatkezeléssel a megnövekedett igényeket nem lehet kielégíteni, ezért szükséges áttérni adat és objektum alapú rendszerek építésére.
Megjegyzés: A tervezési és nyilvántartási rajzok rétegrend, jelkulcs alapon kezelték a hálózatot a hírközlési elemekhez az adatok csatolva „többször külső adatbázisból”, vagy szöveges feliratokban jelentek meg. A hagyományos CAD technológia nem támogatja az átfogó elemzések, riportok készítését. A hírközlési tervekhez formai követelmények kerültek rögzítésre, de a rajzi elemekhez nem lettek kötelező szabályok felállítva, így inhomogén tervek készültek „még hírközlési szolgáltatók működési területein belül is” ami országos szinten, egységes rendszerben nem kezelhető.

Jelen anyag a fokozatos áttérést támogatja. Célja, hogy az objektumok adatai vezéreljék a rajzi munkarészeket, megjelenést, és alapot biztosítson a Hír-Közműnek is.

Lényeges változások a bevezetés során:
Jelentős változások következnek be a nyomvonalas tervezés és a tervek munkarészeinek követelményeivel szemben. Általános megállapítás, hogy adatbázisban gyűjtünk minden olyan adatkört, ami a terv készítésével, készítőjével, és életútjával kapcsolatos, webes űrlapon vagy előre legyártott adatlapon kerül megadásra.

Minden olyan adatot, ami egy tervben többször kerül megadásra, gyűjtő-, metaadatként kezelünk és egységes azonosítókat felhasználva örökítünk meg a munkarészek között. Pl.: A tervek általános, a tervezés során nem változó adatait (tervszám, cím, tervező, helyszín, megrendelő stb.) egyszer rögzítjük a rendszerbe, és a továbbiakban az adatokhoz hozzárendelt egyedi azonosítóval örökítjük meg minden munkarésznél. Az egyedi azonosító garantálja az egyszeri adatrögzítést és az azonos metaadat tartalmat minden munkarész esetén.

Minden munkarész egyedi digitális azonosítóval kerül ellátásra, mely biztosítja a munkarészek eredetét, validálását.
A nyomvonalas és hírközlési objektumot tartalmazó munkarészek esetén szigorúan csak az objektum modellben szereplő adatok használhatók, azokból adatbázist kell készíteni. Az adatok öröklési szintjei a modellben meghatározásra kerülnek, így a metaadatban meghatározott tulajdonságok körére kiterjedően bármilyen összetételű lekérdezés létrehozható.

Rajzi megjelenés változásai:
Szükség volt a rajzi jelkulcs és nyomvonal megjelenések felülvizsgálatára és a mai kornak megfelelő követelmény meghatározására. Anno a jelkulcsok az ÉVM közműnyilvántartáshoz és a mérnökgeodéziai feladatok grafikus ábrázolásához kerültek létrehozásra. Az ábrázolástechnika a grafikus csőtoll technológiára lett kidolgozva, így szemlélete azt követte, hogy minden adat a rajzról kerül leolvasással meghatározásra, és a rajzi elemek, szimbólumok, jelkulcsok adattartalmat is foglaltak magukban. Ezt legjobban azzal tudjuk szemléltetni, ha megnézünk egy kifejtési pontot, hogy nem egy jelkulccsal ábrázoltuk, hanem többel. Ugyanaz a kifejtési pont más jelkulcsot kapott, ha falra került felszerelésre és mást, ha alapon vagy oszlopon. A rajzi szemléletű megközelítés azt eredményezte, hogy számos réteg és jelkulcs került meghatározásra, és szimbólumhoz rendeletünk adatokat, azaz a szimbólumnak volt szöveges adattartalma.
Az új szemlélet alapján a rendszerek adatbázist építenek és az adatmodell feltöltése lehetőséget biztosít a hálózati elemek adathoz igazodó ábrázolására. Például egy tervezett földkábel szakaszt nem a vonali ábrázolása, felirata és réteghasználata fogja azonosítani, hanem a vonallánc azon tulajdonsága, hogy földkábel, tervezett, helyi hálózatba épített, stb. Ezen tulajdonságok tudják vezérelni az ábrázolási és jelkulcs megjelenítést is.
Az új adatszerkezettel elérhető, hogy az adatszűrések ne ütközzenek rajztechnológiai korlátokba, és ha arra van szükség, hogy adott időintervallumban épült egyedi tulajdonságokkal rendelkező (pl.: 100 érpár feletti kábel) objektumokat szűrjünk, akkor azokat is könnyen megtehessük.
A jelkulcsi ábrázolás módosítását az új térinformatikai rendszerigények és a hírközlő hálózat fejlődése is megköveteli. Az ÉVM közműjelkulcs a grafikus ábrázolást támogatta, a mai modern nyilvántartás esetén a típusok eltérését, nem jelkulccsal kell differenciálni, hanem objektum adattal. A rajzokon nem szimbólummal kell megkülönböztetni a típusokat, hanem tulajdonságokkal, melyek az objektumokhoz vannak látható vagy láthatatlan módon csatolva. pl.: a megszakító létesítmények sz1, sz2, sz3, bn, nk, stb. típusait nem a nyomvonalas rajzokon kell eltérő jelkulccsal ábrázolni, hanem az objektumhoz kell hozzárendelni a típusát, mint adatot, és a későbbiekben ezt az adatot kiírathatjuk vagy háttérben kezelhetjük. A jelkulcsi ábrázolás szerepe háttérbe fog szorulni az adattartalmi követelmény pedig növekedni fog.
Az elektronikus hírközlő hálózatok elemeit objektum szinten fogjuk kezelni, kezdetekben a digitális tervek műszaki kiegészítő adataiból (kivetítő vonalak, pallér méretek, kivetített műszaki rajzok, stb.) nem képezünk adatbázist, ezért ezen adatok nem kerülnek szabályozásra.
A nyomvonalas terv munkarészek tekintetében az adattartalom kötelező elemei között nem lehetséges eltérés a jelen szabályozástól.
Rétegkezelési javaslat:
Jelen szabályozás a rétegkezelésben eltér a megszokott gyakorlattól. Az eltérés oka, hogy nem egyedi és szolgáltatói szabályozás készül, hanem az országos hírközlő hálózatokat kezelő egységes rendszer.
A rétegkezeléssel az elsődleges szelekciókat és kijelöléseket tudjuk kezelni. A változó dinamikus igények nem igazodnak a klasszikus rétegkezeléshez. A hírközlő hálózatok tekintetében nem kívánunk előre szabott rétegrendet meghatározni, mivel a hírközlési rétegrendet feladat és felhasználói igények határozzák meg. Más rétegrend szükséges egy hatósági ügyintézéshez, mint egy fenntartási vagy tervezési feladathoz.

Jelen dokumentációban a fő irányelv rétegrendek tekintetében, hogy azokat az adatköröket kell egy rétegrend szerint kezelni, mely származási helye azonos. Például a földmérési alaptérképet külön rétegen vagy referenciahivatkozással külön állományban kell kezelni. A közműegyeztetés során kapott idegen közművek hálózati adatait külön kell kezelni a hírközlési adattartalomtól, de az egy szolgáltatón belül használt rétegek száma nincs korlátozva. pl.: egy elektromos hálózatot egy rétegben is kezelheti a tervező, de akár bontva, több rétegen is (pl. 20kV, 100kV, 700kV) ábrázolhatja. A rétegrend kezelésénél a minimális rétegigényt írjuk elő, maximális rétegszám korlát nem kerül meghatározásra.

Hírközlési objektumok tekintetében is másodlagos a rétegrend kezelés. A szabályozás nem ír elő kötelező rétegrendet, viszont kötelező adattartalmat igen. A rétegrend a hatósági engedélyezési folyamathoz kerül kialakításra ettől bármely terv eltérhet a szokásjog és a célterületet támogató maximalizálás érdekében. Értelmezés: A szabályozás nem írja elő, hogy egy Qv 50x4/0,6-os földkábelnek a Földkábel_helyi rétegen kell szerepelni, viszont azt előírja, hogy a vonalláncnak legyen olyan tulajdonsága, hogy földkábel, Qv a kábel típusa, 50x4-es az érszerkezete, 0,6-os az érátmérője.
Ahhoz, hogy az objektum modell megfelelő adatszerkezettel épüljön fel fontos a törzsadatok és az értékkészletek meghatározása.
Törzsadatok:
Fontos szempont a törzsadat és értékkészlet táblák készítése, folyamatos aktualizálása és feltöltése. A törzsadatok, szótárak, értékkészletek teszik lehetővé az egységes riportok készítését és kereshetőséget.
Törzsadatokat és értéktáblákat kell készíteni minden adatból, mely az alábbi igények bármelyikét elégítik ki:

· egységes adattartalommal bír,
· használata nem eseti,
· későbbi riportok, keresések bemeneti adatául szolgál,
· adattárolása indokolja,
· más rendszerből átvehető, interfészen keresztül gyűjthető, lekérdezhető.

A törzsadat készítés az alábbiak tekintetében minimális elvárásként javasolt:

· Hírközlési szolgáltatók

· Hírközlő hálózat tulajdonosai
· Hírközlő hálózatok kivitelezői
· Hírközlő hálózatok tervezői
· Hatósági építésügyi ügyintézésben résztvevők
· Címadatok

· Technológiák

· Tervek főbb adatai

A törzsadat építésnél megkülönböztetünk belső és külső törzsadatokat. A belső törzsadat építés jelen dokumentációban az NMHH hatáskörébe tartozó tevékenységek adatainak rendszerezését, gyűjtését jelenti, továbbá azon adattartalmakra vonatkozik melyekért az NMHH, mint nemzeti szabályozó hatóság a felelős (pl.: szolgáltatók, technológiák, stb.)

A címadatok, tervezői adatok, helyrajzi és térképi adatok tekintetében nem az NMHH feladata a törzsadat kiépítése, ezen adatkörök tekintetében más hatóságoktól való adatbázis átvétele a támogatott. A törzsadatok pontos körét a rendszertervezési munkafázisban lehetséges meghatározni.

A törzsadatok felépítésének lényege, hogy minden adatot egyetlen ID-hoz, azonosítóhoz, rendelünk. Felépítését a legegyszerűbben a szolgáltatói adattal lehet szimbolizálni.
Ahhoz, hogy egy szolgáltatót egyértelműen azonosítani tudjunk, több adatra van szükségünk (név, cím, cégjegyzékszám, stb.), melyek többszörös ismételt rögzítése, minden esetben hiba lehetőséget ad (rendszerbe beviteléhez többszörös időre, bevitellel járó tévedési lehetőségekkel kell számolnunk). Az eltérően, rosszul, tévesen rögzített adatok a későbbiekben meggátolják a tejes körű riportok generálást, duplikált adatokat eredményeznek. Amennyiben ellenőrzött módon törzsadatot építünk, akkor egyetlen azonosító (pl.: adószám, adóazonosító jel) meghatározza pontosan a szolgáltatót, a személyt. Az adószámmal azonosított cég minden adatát innentől kezdve a törzsadat vezérel, azaz egyetlen adattal meg tudjuk adni a címet, működési formát, engedélyszámot, stb. A törzsadatok kiépítését egyszer kell elvégezni onnantól az ellenőrzött élőn tartása és aktualizálása a feladat.

A feltöltéseknél megkülönböztetjük a kezdeti és az élőn tartási folyamatokat. A kezdeti rögzítés lehetséges központi adatbázisokból való átvétellel (pl. meglévő szolgáltatói adatbázis, meglévő rendszerek törzsadatai, stb.) vagy új tömeges rögzítéssel.
Az adatbázisoknál fontos megemlíteni az élőn tartási folyamatot, amikor a kiépített adattáblákat karban kell tartani. Ezen folyamatoknál fontos az emelt szintű kontroll kiépítése, és a centralizált adatkezelés.
Az adatigénylő jelezhet új igényt, de az minden esetben csak ellenőrzés és engedélyezés után kerülhet a törzsadatok közé. Az ellenőrzéshez viszont szükséges algoritmusokat beépítetni, melyek képesek a nagyméretű adatbázisok vizsgálatára (pl.: új igénylő esetén, azt vizsgálva, hogy a meglévő adatbázisban található-e már olyan egyező adat vagy adatkör a rögzített adatok körében, ami az egyezőséget támasztaná alá).

Értékkészletek:
Jelen dokumentációban az értékkészleteket a műszaki adatok teljes körére ki kell terjeszteni, ezért ez kiemelten fontos. Minden hálózatba beépülő hírközlési elemnek a tulajdonságait értéktáblákba kell gyűjteni. Új elemek rögzítése során csak értékkészletekből választhatók az elemek. Fontos itt megemlíteni, hogy nem szabad engedélyezni helyettesítő értékeket, vagy úgy nevezett „jolly joker” elemeket. A műszaki elemeknél minden esetben a típusokat, kapacitásokat, minőségeket, mennyiségeket csak értékkészletekből lehessen választani. Az értékkészletek egyik nagy különbözősége a törzsadatokkal szemben, hogy ezek nem módosulhatnak az idő változásával, új épülhet belőle, de a régi nem módosulhat, így garantálja az adatkörök egységességét.

Az értékkészletek bővítése is csak ellenőrzött, validált folyamatok mellett lehetséges. Mind a törzsadatok mind az értékkészletek kezelésénél az egykapus, NMHH illetékességet és felelősséget kiemelten kell kezelni. A validálás és új értékkel, törzsadattal való bővítés csak NMHH jóváhagyásával lehetséges.
Objektumazonosítási minimumok

Ahhoz, hogy a terveket és dokumentációkat egységes platformon, automatizmussal támogatott ellenőrzésekkel tudjuk segíteni fontos minden elem egyedi azonosítása, és minimum követelmény meghatározása. Az objektum modell leírja az egyedi elemek tulajdonságát, de vannak típus, technológia és rendszer független objektum tulajdonságok is. Minden objektumnak az alábbiakkal szükséges rendelkezni:

· egyedi azonosító ID

· rendszerbe kerülés és módosítás adatai:

· Bekerülési dátum

· Módosítási dátum

· Törlési dátum

· stb.

· rögzítő, módosító azonosítója

· a módosítás, törlés előtti adattartalom

· validálási információk

Követelmény rendszer felépítése:
Jelen dokumentum (M1) tartalmazza az objektum modell általános szemléletét, az M2 „objektum modell listát”, és az M3 a „jelkulcskészletet”.
Az M1 lényege, hogy bemutassa az új objektum orientált tervezési szemlélet lényegét, szemléletbeli iránymutatást adjon a fejlesztést végző szállítónak.
Az M2 tartalmazza a hírközlési tervezést érintő objektumok listáját, minimum adattartalmi követelményét és az objektumok által felvehető értékkészletek mintáit.
Az M3-ban találjuk meg a jelkulcskészletet, ami a rajzi ábrázolást támogatja.

Fontos megemlíteni, hogy az objektum modell leírások, nem statikus állapotúak, folyamatosan változó a dinamikus hírközlő hálózathoz igazodó szabályozás. A standard, szabályozás kiadását a rendszerfejlesztéssel egyidejűleg javasolt kiadni, mivel várhatóan több objektumadat és megjelenés fog a rendszerfejlesztéssel együtt módosulni, kiegészülni.

Az alábbi ábra szemlélteti a valóság és az objektum modell adatok kapcsolatait:

Objektum modell célja:
Az objektum modell célja, egy olyan rendszer független szabályozás létrehozása mellyel az építmény bejelentési és engedélyezési tevékenységek és eljárások hatékonysága jelentősen növekedni tud, úgy hogy a hírközlési szektor szabályozásához szükséges műszaki adatok háttéradatbázist képezzenek a hosszú távú Hír-közmű projektet támogatva.

A szabályozásnak nem célja a társszakterületek (környezetvédelem, forgalomtechnika, munkavédelem) szabályzatainak egységesítése, szabványosítása. Viszont célul tűztük ki a munkarészek egységes kezelését, irattárazását, iktatását.

A hírközlési objektum modell adattartalmának a tervek nyomvonalas adatigényét teljes körűen, a rendszertechnikai és műszaki háttér dokumentációkat pedig adattartalom tekintetében szükséges egységesítenie.
A hírközlési adatbázisba minősítés mellett bekerülő adatok ellenőrzéséhez szükséges a tervek metaadatainak gyűjtése. A terv metaadatok objektumokhoz történő csatolása a Terv_ID-val valósul meg. A Terv_ID-t az NMHH rendszeren keresztül biztosítja. Az objektum modell leírásban (M2) az objektum tulajdonságok kerülnek megadásra, az adatkapcsolatok később a rendszerfejlesztés során kerülnek véglegesítésre. Jelen fázisban a törzsadatok és értékkészletek gyűjtését kell elsődleges prioritással kezelni. Az adatbevitelek és adatbázis építés pontosságát a törzs- és érték adatok egységessége nagyban befolyásolja. A rendszerfejlesztéskor a rugalmas adatkezelés megvalósítása javasolt az alábbiak szerint.
Minden objektumhoz hozzárendelődnek a metaadatok a Terv_ID-n keresztül, de azon esetekben, amikor az adott objektum törzsadata eltér a metaadat tartalomtól, lehetőséget kell biztosítani az egyedi adatkezelésekre.
Pl.: A terv metaadat halmaza tartalmazhatja a terv hálózati síkját is, így amikor az objektumhoz hozzárendeljük a Terv_ID-t meghatározzuk az elem hálózati síkját is, de lehetséges olyan elem ahova nem rendelhetjük az általános (tervre vonatkozó) síkot (pl.: helyi hálózat), hanem egyedit kell hozzárendelni, mert a kötés épp a gerinc síkot érintett. Ezen kivételek kezelésének a rendjét a rendszerfejlesztés során kell véglegesíteni.

Objektum modell általános követelményei:
Az objektum modell és a jelkulcs leírás lehetővé teszi, hogy bármilyen rendszerben egységesen lehessen felépíteni az adatmodellt és előálljon egy olyan ”csere” adatbázis melyet kiajánlva bármely belső objektum modellel rendelkező rendszer képes legyen azt újraépíteni és egységesen megjeleníteni. A dokumentum leírás eltér a tervezésben, CAD rendszerek esetében megszokott grafikus szemlélettől, de a könnyebb átállás végett lehetőséget teremt a tervezők által eddig megszokott kezeléshez.

Megjegyzés, magyarázat: A CAD támogatott tervezői rendszerek rétegrendeket, jelkulcsokat, blokkokat kezeltek és az adatokat szöveges vagy attribútum adatokban kezelik. A különböző műveleteket ezek manipulálásával, paraméterezésével állítják elő. A kialakításra kerülő rendszer az adatok általi vezérlést teszi lehetővé, azaz a hírközlési objektum vezérli a rétegrendet és attribútum megjelenést és nem fordítva. Minden hírközlési objektum rendelkezni fog tulajdonságokkal, melyek felölelik az e-közmű, HTMR és egyéb rendszerek igényeit is és a tulajdonságok egységes adatkört fognak képezni. A hírközlési objektum adatbázisa nem alá- és fölérendelt rendszerben szereplő tulajdonságok halmazából áll, hanem minden objektumnak korlátlan számú tulajdonsága lehet. A leírás ezen tulajdonságok szerkezetét, értékkészletét és követelményeit adja meg.

Minden objektum rendelkezni fog geometriai tulajdonsággal valamint kötelező és opcionális adattartalommal.
Objektum modell felépítése, hierarchia
Objektum részei: [image: image2.png]Geometria Belsd adatok
(pont, Tulajdonsagok

Tulajdonsagok
megjelenés
(jelkulcs)

(Csatolt
tablazatok,
rajzok)

vonallanc, (leiré adatok)
feliilet)





Egy hírközlési objektum 4 részből áll. Minden részegysége önállóan kezelhető, de az objektumot, csak a közös összes adatkör tudja teljes körűen reprezentálni.

Geometriai adatok határozzák meg a hírközlési elem elhelyezkedését, kiterjedését, EOV koordinátáit.

Tulajdonságok (leíró adatok) határozzák meg a hírközlési elem paramétereit, tulajdonságait, típus, méret, kapcsolat, stb. A tulajdonságok egyértelműségét támogatják a törzsadat és értékkészlet meghatározások. Mivel a tulajdonságok (leíró adatok) adatbázis kezelő rendszer által kezelt adatkörök, ezért lehetővé válik szimplán adatbázison alapuló lekérdezések és riportok rövid futási idő alatti generálása.
Tulajdonságok megjelenés (jelkulcs) is értéktáblaként valósul meg, csak nem leíró adatként, hanem grafikus megjelenésként. Az új szemlélet lehetővé teszi, hogy ne rétegrend alapú kezelés, csoportosítás legyen az elsődleges szelekciós platform, hanem a leíró tulajdonság adatai vezéreljék a megjelenést és a jelkulcsot. Azzal, hogy a jelkulcsot tulajdonság szintre emeljük, elérjük, hogy a rajzgenerálás automatizálható legyen. Amennyiben egy adott objektum státuszt vált, például tervezési fázisból üzemelőbe, az objektum a megjelenését automatikusan tudja váltani.
Az objektumok belső adataival tudjuk megadni az összetett hírközlési objektumok teljes leíró adatbázisát. Az objektum modell belső adatai az engedélyezési eljáráshoz szükséges és elégséges szintig kerülnek feltöltésre, a teljes körű feltöltöttség állapotot a Hírközmű projekt végéig szükséges elérni.

A belső adatok fogják tartalmazni az aktív eszközök, szolgáltatási végpontok adatait is, melyek elengedhetetlenek a hatósági szabályozási feladatok, elemzések végrehajtásához.

Belső adatokat az alábbi ábra szemlélteti. Fontos, hogy a belső adatok hozzárendelés nem csak két síkon kerül rögzítésre, hanem több, tetszőleges számú síkon értelmezhető.

A belső adatokat úgy kell értelmezni, mintha hordozó és hordozott közötti kapcsolatokat írnánk le.




Az objektum modell tartalmazni fogja azon hírközlési elemeket ahova belső adattartalom is szükséges, de kötelező megjelenést, ábrázolást jelen dokumentum nem ír elő.

Belső adatok használata legfőképp az alépítmény hálózatoknál, a kötéseknél, kifejtési pontoknál indokolt.
Tervekkel szemben támasztott általános követelmények:
Az egységes tervezési követelmények kialakítása érdekében az alábbi követelmények betartása szükséges. Jelen dokumentációkötelező érvényű a 2017-ben készítendő hírközlési építmények, hírközlő hálózatok tervezéséhez. Az előírást alkalmazni kell minden vezetékes hírközlési hálózati tervhez az alábbiak tekintetében: az elektronikus hírközlési építmények elhelyezéséről és az elektronikus hírközlési építményekkel kapcsolatos hatósági eljárásokról szóló 14/2013. (IX. 25.) NMHH rendelet (a továbbiakban: Rendelet) 1. §:
„(1) A rendelet hatálya kiterjed az elektronikus hírközlésről szóló 2003. évi C. törvény (a továbbiakban: Eht.) 188. § 12. pontjában meghatározott elektronikus hírközlési építmények, mint sajátos építmények létesítésére és bontására.

(2) E rendelet hatálya kiterjed az (1) bekezdés szerinti építmények tervezőjére, építtetőjére, üzemeltetőjére és az elektronikus hírközlési építmény tulajdonjogával vagy használatot biztosító egyéb jogával rendelkező természetes személyre, jogi személyre és jogi személyiséggel nem rendelkező szervezetekre, a 4. § szerinti közreműködőkre, továbbá a 26. § (9) bekezdése szerinti tervezési jogosultsággal rendelkező szaktervezőkre.

(3) Az elektronikus hírközlési építményekkel kapcsolatos építési tevékenységek engedélyezését (a továbbiakban: engedélyezés), illetve építésügyi hatósági ellenőrzését a Nemzeti Média- és Hírközlési Hatóság Hivatala (a továbbiakban: Hatóság) végzi.”
A rendszer tartalmi követelményeit kötelezően kell alkalmazni az alábbiakra vonatkozóan:

a) elvi építési engedély;

b) építési engedély;

c) használatbavételi engedély;

d) fennmaradási engedély;

e) bontási engedély.
A hatósági bejelentések fajtái:

a) építési tevékenység bejelentése
b) bontási tevékenység bejelentése
c) rendeltetés megváltozásának bejelentése

Az adattartalmat úgy kell kialakítani, hogy a Rendelet nyilvántartási követelményeinek „25. § A jogerős engedélyekről, a nyilvántartásba vett bejelentésekről, valamint a Hatóság honlapján közzétett kérelem és bejelentés adatlapokon feltüntetett adatokról a Hatóság nyilvántartást vezet.” a lehető legnagyobb automatizmussal tudjon eleget tenni.

Tartalmi követelmények:

A kivitelezési dokumentáció minden munkarészét olyan léptékben és kidolgozottsági szinten kell elkészíteni, amilyen mértékben az a megértéshez, a kivitelezéshez, az építési-szerelési munka szakszerű elvégzéséhez, és az építőipari kivitelezés ellenőrzéséhez szükséges.
Az alábbi táblázat a kiviteli dokumentáció munkarészeinek csoportjait szemlélteti:
	Ssz.
	Munkarész neve 
	Munkarész tartalma
	Javasolt fájltípus

	1
	Előlap
	Tartalmazza a terv címét, típusát, a terv azonosítóját (számát), a megbízót, a szerződés számát, az elkészült példányszámokat, a tervet készítő céget, a cég felelős vezetőjének nevét, aláírását, a felelős tervező nevét, aláírását és jogosultságát, valamint az elérhetőségét, továbbá a terv verzió számát és dátumát.
	Formként vagy weben rögzítve adatbázist építve.
A nyomtatott verzióhoz egy gyűjtőlap, form készítése szükséges.

	2
	Tartalomjegyzék és rajzjegyzék
	 
	 Feltöltésekből automatagenerálás

	3
	Aláíró lap
	Tartalmazza a tervezési feladatban közreműködő minden tervező nevét, megnevezését, a tervezési jogosultság (névjegyzéki bejegyzés) számát és a tervező saját kezű aláírását, mellyel hitelesítik a dokumentumot.
	Kamarai jegyzéket felhasználva adatbázisból választva, digitális aláírás felhasználva.

	4
	Tervezői nyilatkozat
	 
	Előre gyártott nyilatkozat elfogad/nem fogad el/kiegészítve (PDF kimenet a nyomtatott verzióhoz.

	5
	Műszaki leírás
	Leírást, magyarázatot, utasítást tartalmaz az építéshez, a szereléshez, a beállításokhoz, installációhoz és üzembe helyezéshez. Hivatkozik az egyeztetési jegyzőkönyvek tartalmára. Bemutatja az egyeztetések alapján előírt változtatások végrehajtását. A műszaki leírás munkarészei:
	PDF szöveges

	 
	 
	a) Előzmények, Tervezési megbízás, feladat és alapadatok, irányelvek
	PDF szöveges

	 
	 
	b) Általános tervismertetés
	PDF szöveges

	 
	 
	c) Rendszerleírás a tervrajzi hivatkozásokkal
	PDF szöveges

	 
	 
	d) Aktuális építési utasítások
	PDF szöveges

	 
	 
	e) Alkalmazható technológiák és építési módok ismertetése, tájékoztató jellegű talajmechanikai információk
	PDF szöveges

	 
	 
	f) Érintett közművek megközelítése, keresztezése
	e-közmű, közmű-egyeztetési fejezet

	 
	 
	g) Számítások, tartószerkezeti vagy behúzhatósági, szükség szerint
	PDF szöveges

	 
	 
	h) Kivitelezésre vonatkozó közvetlen és lényeges technológiai utasítások
	PDF szöveges

	 
	 
	i) Kivitelező (felelős műszaki vezető) kötelezettségeinek leírása a terv megvalósítása során
	Előre gyártott nyilatkozat elfogad/nem fogad el/kiegészítve (PDF kimenet a nyomtatott verzióhoz.

	 
	 
	j) Szerelési utasítások
	PDF szöveges

	 
	 
	k) Számítások a szükséges elektromos paraméterekre
	PDF szöveges

	 
	 
	l) Átterhelési vagy kiosztási kimutatás
	PDF szöveges

	 
	 
	m) Behúzási jegyzék, sorolási jegyzék
	PDF szöveges

	 
	 
	n) Üzembe helyezés, szükséges mérések előírása
	PDF szöveges

	 
	 
	o) Dokumentálás
	PDF szöveges

	6
	Általános védelmi fejezetek
	Tartalmazzák a Munka- és Egészségvédelmi tervet, Környezetvédelmi tervfejezetet és Tűzvédelmi tervet.
	PDF szöveges

	7
	Mellékletek
	a) Tervegyeztetések jegyzőkönyvei
	PDF szöveges

	 
	 
	b) Érintett egyeztető szervek jegyzéke
	Formként vagy weben rögzítve adatbázist építve.
A nyomtatott verzióhoz egy gyűjtőlap, form készítése szükséges.

	 
	 
	c) Érintett szakhatóságok jegyzéke
	Formként vagy weben rögzítve adatbázist építve.
A nyomtatott verzióhoz egy gyűjtőlap, form készítése szükséges.

	 
	 
	d) Érintett ingatlanok jegyzéke
	Formként vagy weben rögzítve adatbázist építve.
A nyomtatott verzióhoz egy gyűjtőlap, forma készítése szükséges.

	 
	 
	e) Érintett ingatlanokra vonatkozó építési, fennmaradási, bontási jogosultság igazolása
	PDF szöveges

	 
	 
	f) Kapcsolódó tervek jegyzéke
	PDF szöveges

	8
	Költségvetés és anyag mennyiségi kiírás
	 
	Táblázatos

	9
	Rajzos dokumentumok (tervrajzok)
	a) Átnézeti rajz, áttekintő rajz
	HÍrközlési aDatmodell (a továbbiakban HÍD) szerint objektum alapú csatolt rajzzal (pl.: térkép)

	 
	 
	b) Nyomvonalrajzok
	HÍD szerint objektum alapú csatolt rajzzal (pl.: térkép)

	 
	 
	c) Elvi rajzok egyenes vonalú vázlatok
	HÍD szerint objektum alapú csatolt rajzzal (pl.: térkép)

	 
	 
	d) Rendszertechnikai rajz
	HÍD szerint objektum alapú csatolt rajzzal (pl.: térkép)

	 
	 
	e) Szálkiosztás, kötés rajz
	Táblázatos

	 
	 
	f) Keresztmetszeti- és hossz-szelvény rajzok
	PDF rajzi

	 
	 
	g) Bevezetési és beltéri rajzok
	PDF rajzi

	 
	 
	h) Elosztópont vagy NODE elhelyezési, telepítési rajzok
	PDF rajzi

	 
	 
	i) Bontási rajzok
	PDF rajzi

	 
	 
	j) Egyéb rajzok
	PDF rajzi

	 
	 
	k) Kitűzési pontok jegyzéke
	Táblázatos


Egyedi munkarészek követelményei:

A tervek digitális benyújtása lehetővé teszi a tervellenőrzésekbe automatizmusok építését és a későbbiekben kereshető, történetiségen alapuló legyűjtéseket, elemzéseket.
Fontos minden munkarésznél meghatározni azokat az adatköröket, melyek a minimum tartalmat, a kötelező elemeket, és az egyedi adatokat határozzák meg.
Az egyedi adatokhoz nem lehetséges törzsadatokat, értékeket rendelni, ezek gyűjtését és szakszerű tárolását kell megalkotni. A többi metaadat esetén célszerű törzsadatokat képezni és hosszú távon, már a törzsadat használatával dolgozni.
Példa: Amennyiben a megrendelő adatait (cím, adószám, cégjegyzék szám, stb.) nem strukturáltan gyűjtjük, akkor tervezésnél az összes adatot meg kell adni a tervezőnek. Így minél több tervet készítenek a tervezők annál nagyobb az adattévesztés lehetősége. Amennyiben a megrendelőről, a tervezőkről, a kivitelezőkről az NMHH törzsadatot készít, akkor idő elteltével egyre nagyobb az adatbázissal fog rendelkezni, a terveken elég egyetlen azonosítóval azonosítani a megrendelőt és onnantól minden általános adatot (cím, cégjegyzék szám, stb.) a rendszer a törzsadatbázisból tud betölteni.
Fontos megemlíteni, hogy a gyors és pontos riportok alapját a jól szegmentált egységes adatbázisok adják, melyek egységességéhez nagyban hozzájárulnak a törzsadatok, értékkészletek.

A terv esetén a kötelező (minimum) adatokat a terv fedlap tartalmazta a hagyományos papír alapú tervezésnél. Célszerű a terv fedlapjának az adatigényét, úrlapon vagy web-es felületen rögzíteni. Amennyiben űrlapon rögzítjük, akkor a rendszerbe történő betöltésig a terv készítője adja a terv egyedi azonosítóját (ID). Amennyiben web-es felületre rögzítjük, akkor a rendszer képes egyedi azonosító generálására.

Az alábbi kötelező adatoknál kék színnel kerületek megadásra azok, ahol törzsadatok használata javasolt. Piros színnel pedig azok, ahol előre definiált értéktábla megadásával támogatható a tervezés. A zöld szín a rendszer által automatikusan generálandó értéket jelöli.

A terv fedőlapja, tervek általános kötelező metaadatai:
	Megnevezés
	Értéktábla
	Adattípus 
	Kötelező Igen- Nem
	Megjegyzés

	Terv ID
	 
	Number(15,0)
	I
	Rendszer automatikusan tudja kitölteni, ha web vagy adatbázis felületre töltjük. 0-tól számozva.

	Terv címe
	 
	String (50)
	I
	A terv egyértelmű azonosítása, több ütemben engedélyezett terveknél az ütem számát

	Terv megnevezése
	terv_tip
	Érték (1)
	I
	 

	Építménystruktúra típus 
	ep_struk_tip
	Érték (1)
	I
	Gerinc-hálózat, összekötő-hálózat helyi-hálózat, előfizetői-hálózat, antennatartó szerkezet egyéb (külön szöveges) több is választható

	Építés módja
	ep_mod
	Érték (1)
	I
	új alépítmény
meglévő alépítmény
földbe fektetett
új oszlop(sor)
meglévő oszlop(sor)
épületen, építményen
mikrocsöves
egyéb

	Terv tartalma
	terv_tart
	Érték (1)
	I
	alépítmény/optika/antennatartó szerkezet/rekultiváció/stb.

	Terv száma (munkaszám)
	 
	String/ Number(15,0)
	I
	Egyértelmű azonosító tervezőnként, később egyedi előtag kiegészítéssel

	Terv verziója
	
	Number(2,0)
	I
	 v1,v2,v3,vn

	Készítés dátuma
	Date (rendszervezérelt)
	Date (É/H/N)
	I
	Pl.: szabály fűzhető Nem lehet későbbi, mint a befogadás és visszaadás

	Befogadás dátuma
	Date (rendszervezérelt)
	Date (É/H/N)
	I
	pl: szabály fűzhető Nem lehet előbbi, mint a készítés 

	Visszaadás dátuma
	Date (rendszervezérelt)
	Date (É/H/N)
	I
	pl.: szabály fűzhető Nem lehet előbbi, mint a készítés, nem lehet nagyobb különbség, mint 30 nap a befogadás és a visszaadás között, stb.

	Megrendelés azonosítója
	 
	String
	I
	 

	Megrendelő szerződés azonosítója
	 
	String
	I
	 

	Példányszám összes
	 
	Number(2,0)
	I
	 

	Átadott példányszám sorszáma
	 
	Number(2,0)
	I
	 

	Tervező cég megnevezése
	 Törzsadat
	String
	I
	 Kamarai és cégbíróság adatbázisra építve.

	Tervező cég cím
	 Törzsadat
	String
	I
	 Kamarai és cégbíróság adatbázisra építve.

	Tervező cég adószám
	 Törzsadat
	String
	I
	 Kamara adatbázis összekötése, vagy heti frissített lista alapján (https://www.mmk.hu/kereses/tagok)

	Tervező cég képviselője
	 Törzsadat
	String
	I
	 Kamara adatbázis összekötése, vagy heti frissített lista alapján (https://www.mmk.hu/kereses/tagok)

	Tervező ID
	Felelős tervező tábla, kamarai nyilvántartásból.
	Érték
	I
	Kamara adatbázis összekötése, vagy heti frissített lista alapján (https://www.mmk.hu/kereses/tagok)

	Tervező neve
	 Törzsadat
	String
	I
	 Kamara adatbázis összekötése, vagy heti frissített lista alapján (https://www.mmk.hu/kereses/tagok)

	Tervező kamarai száma
	 Törzsadat
	String
	I
	 Kamara adatbázis összekötése, vagy heti frissített lista alapján (https://www.mmk.hu/kereses/tagok)

	Tervező aláírás (digitális)
	 
	 
	I
	Ki kell dolgozni a digitális aláírást?

	Megbízó ID
	 
	Number(10,0)
	I
	 

	Megbízó képviselő
	 
	String
	I
	 

	Megbízó képviselő elérhetőség telefon
	 
	Number(10,0)
	I
	 

	Megbízó képviselő elérhetőség e-mail
	 
	String
	I
	 

	Szakági tervező ID
	Felelős tervező tábla
	Érték (3)
	I
	Kamara adatbázis összekötése, vagy heti frissített lista alapján (https://www.mmk.hu/kereses/tagok)

	Szakági tervező neve
	 
	String
	I
	 Kamara adatbázis összekötése, vagy heti frissített lista alapján (https://www.mmk.hu/kereses/tagok)

	Szakági tervező kamarai száma
	 
	String
	I
	 Kamara adatbázis összekötése, vagy heti frissített lista alapján (https://www.mmk.hu/kereses/tagok)

	Szakági tervező aláírás (digitális)
	 
	 
	I
	Ki kell dolgozni a digitális aláírást?

	Előzmény engedélyszám
	 
	String
	I
	Ellenőrizhető makróval

	Előzmény ügyiratszám
	 
	String
	I
	 

	Kiemelt beruházás
	
	Logical
	I
	Igen / Nem
Kormányrendelet szám

	Tervet érintett hrsz 
	
	String / List
	I
	Objektum orientált térképek esetén automatizálható a kitöltése. Szükséges a lista kezelés megoldása.

	Érintett települések
	KSH adatbázis
	Törzsadat
	I
	KSH település lista

	Érintett közterületek
	 
	Törzsadat
	I
	GEOX lista

	Hálózat hossz
	 
	Number(10,2)
	I
	Méterben szükséges meghatározni. Szabály alkotható, ha az építés nem hosszabb mint 100 méter, akkor bejelentés kötelezett, 2 tizedes hossz, ellenőrzés állományból.

	Terv költsége
	 
	Number(10,2)
	I
	 Pénznemként kezelve ajánlott, rendszerterv során eldöntendő.

	Engedélyezési előadó
	Törzsadat
	Törzsadat
	I
	Akár automatikus is lehet a terület és workflow használatával

	Hálózati sík
	h_sik
	Érték (1)
	I
	 h_sik értéktáblából választva


A digitális terveknél az aláírás helyettesítésre kerül, a tervező a jogosultságokat a rendszerbe való belépéssel igazolja. A jogosultságok meglétét a kamarai rendszerrel való kapcsolattartás biztosítja.
Az egyedi azonosító automatikus előállítása tenné lehetővé az folyamatosan riportozható tervek mennyiségét, és nyomon követését.
Közmű-egyeztetési fejezet:

A tervek közmű-egyeztetési követelményeit az e-közmű jegyzőkönyv PDF riport csatolásával kell végrehajtani. A közműegyeztetések tényét az adott projekthez kapcsolt e-közmű rendszer által kiállított egyedi azonosítóval rendelkező kivonat tartalmazza. A tervnek az elvégzett egyeztetések eredményét kell tartalmaznia ez egyedi közműkezelői igazolások által előírtakkal kiegészítve. A közműegyeztetést a http://ekozmu.e-epites.hu/ekozmu/alk;jsessionid=e64cdc9e1a1573acca8edeb40e69 címen elérhető rendszerrel kell elvégezni.

Az elsődleges közreműködők köre a Rendelet alapján:
1. Víz- és csatornázási művek

2. Gázszolgáltató szervek

3. Áramszolgáltató szervek

4. Távhőszolgáltató szervek

5. Elektronikus hírközlési építmények tulajdonosai, az elektronikus hírközlési szolgáltatók/üzemeltetők

6. A villamosmű üzemben tartója, kezelője

7. A vasútüzemeltető, vasútkezelő szervezetek

8. A városi helyi közlekedési szervezetek

9. Útkezelő szervezetek

Követelmények (1-9. pontig): A hálózatokat és más üzemi építményeket érintően a csatlakozó vezetékek és berendezések esetén a szakszerű megoldás követelménye, továbbá a nyomvonalas keresztezésekre meghatározott műszaki, technikai normák érvényre juttatása.

10. Víz- és vízi létesítmények kezelői

Követelmény: A környezeti elemekre gyakorolt hatások kapcsán a környezet terhelésének csökkentése érdekében elérhető legjobb technológiai normák érvényre juttatása.
Térképi követelmények:

A nyomvonalas dokumentációk térképi alapjainak az alábbiakat kell kielégítenie:

· Jogi állapot ismertetése, közhitelesség betartása

· Természetbeni állapot ismerete, a hálózatépítés pontos helyének meghatározhatósága a terv alapján.

A jelenleg rendelkezésre álló földhivatali térképek nem tudják egyszerre kielégíteni a tervezési feladatok fenti igényeit. A földmérési alaptérképek eltérő pontosságban, eltérő struktúrában állnak rendelkezésre. A jogi állapotot minden esetben a földmérési alaptérkép és a tulajdoni lapok jelentik, ezért ezen adatok használatát nem lehet kikerülni. A pontossági követelmények viszont a földmérési alaptérképek tekintetében országos szinten nem teljesülnek, ezért szükséges a felmért térképek kezelése is.
Mivel sem az alaptérképért, sem pedig a felmért térképért a későbbiekben a hatóság nem tud felelni, ezért jelen fázisban nem írjuk elő objektumorientált térképek használatát. A térképeknek az alábbi szempontokat kell támogatni:

· A jogszabályi követelmények betartása alapján a földmérési alaptérkép a nyomvonalas munkarészek alapja.
„ajánlás: Szakági tervezési alaptérkép a földhivatali ingatlan nyilvántartás közhiteles térképei, felszíni adattartalommal és a közművek által szolgáltatott szakági adatokkal kiegészített 1:1000 térkép, digitális formában. A tervezési alaptérkép a tervezés alapadataként a beruházó által biztosított, jogszerűen beszerzett és átadott térképi állomány.”
· A hírközlés szakági tartalomtól különválasztva, lehetőleg külső referencia fájl (x-ref) jelleggel kerüljenek a nyomvonalas dokumentációkba beillesztésre.

· A földmérési alaptérkép tartalom csak felmért részekkel egészülhet ki, de a térkép valódiságáért, jogszerűségéért minden esetben a tervező felel.
A Hír-Közmű későbbi fázisában meg kell teremteni a lehetőséget a földmérési alaptérképek topológiai és objektum szintű javítására, hogy a hír-közmű első ütemében az automata fedvény-vizsgálatokat, vonalas létesítmények területi érintettségi riportjait automatikusan támogatni tudja.

A Hír-Közmű jelen fázisában azért nem kerül a tervekhez alaptérképi topológia meghatározásra, mert a tervezőknek a SZIP projekt által elnyert feladatokra és nem az alaptérképi javításokra kell fókuszálni.
A földmérési alaptérkép és a felmért térképek is önálló állományként kerülnek leadásra. A hírközlési szakági objektum modellhez referencia állományként kerülnek kapcsolásra. A térképek kezelését a kezdeti fázisban lehetséges vektoros állományként is csatolni, de képként is kezelhető. A használandó rétegrendet a DAT előírások határozzák meg.
Az elektronikus tervezési szemlélet összegzése:
Az NMHH meg kívánja gyorsítani az elektronikus hírközlési építmények bejelentési és engedélyezési dokumentációinak elektronikus úton történő befogadását, mind a rajzos tervek, mind a további leíró dokumentumok vonatkozásában. Az elektronikus adatszolgáltatással átadott adatokat a hatóság fel kívánja használni a teljes Hír-közmű rendszer téradatbázisának feltöltéséhez, mivel a kiviteli és a megvalósulási tervek a fizikai infrastruktúrára vonatkozóan a szabályozó számára meghatározó információtartalommal bírnak.

Az 1. ütem nem tartalmazza a teljes Hír-közmű téradatbázis megépítését, valamint a teljes hatósági folyamatok elektronizálását, csak a kivitelezési és megvalósulási tervi adatok fogadását és gyűjtését, téradatbázisba integrálását.

A tervezők általában jelenleg is valamilyen elektronikus tervező (jellemzően az AutoCad alapú) rendszerrel készítik el terveiket, saját vagy megbízói szempontok és elvárások alapján. A tervezőknél jelenleg is előállnak digitális formátumban a nyomvonalrajz, az elvi – rendszertechnikai rajz, és a műszaki leírások, tervfejezetek. A megbízói ellenőrzéseket és az engedélyezési eljárást azonban nagyban nehezíti az inhomogenitás és a tervek egyedi (tervezőnként eltérő) szerkezete, adattartalma, jelöléstechnikája. Ahhoz, hogy költséghatékony (időben és anyagiakban megtakarítást eredményező) megoldást hozzunk létre, egységesíteni kell a dokumentációkat.
Egységesíteni szükséges a tervezők által használt rajzi elemeket (jelkulcsokat), valamint a hírközlési infrastruktúra elemeihez (objektumokhoz) kapcsolódó leíró adatokat. Az adatok egységes bekérését az építésügyi hatósági folyamatokba – jogszabályokon keresztül kell biztosítani.

Az egységesítés kezdeti lépése a hírközlési objektum modell kialakítása, és a tervezési és dokumentáció tartalmi és adatkezelési szempontok szerinti szinkronizációja. Az NMHH a szolgáltatókkal, a mérnöki kamarával és a hírközlési szakterület szakembereivel együttműködve a jelen anyagban leírt irányvonalat látja hosszú távú megoldásnak. Célul tűzte ki, hogy az érintettek bevonásával, a folyamatos fejlődés lehetőségének biztosítása mellett, tervezhető módon vezeti be a Hír-Közmű rendszert melynek első nagy lépése jelen ütem bevezetése az alábbi tartalommal:
· A tervezés során rendelkezésre álló adatok egységesítése. Előre rögzített tulajdonságú objektumosztályok használatának elrendelése (Objektum modell létrehozása). Az objektumokhoz kapcsolt információk (metaadatok) un. objektumadat-táblákban tárolása, biztosítva ezzel a terv részben automatikus ellenőrizhetőségét.
· Segédprogram (AutoCAD segédprogram) biztosítása. A segédprogrammal történő tervezés során már a tervező rendelkezésre áll, hogy hogyan kell az egységes objektumot létrehozni és milyen tulajdonságokkal kell rendelkeznie, továbbá a segédprogram ellenőrizni tudja a rajzban lévő kapcsolt adatok megfelelőségét.
· E-közmű és HTMR szintű adatigény biztosítása.

· A segédprogram nélkül is módosítható az adatkörök létrehozása, melyek adatkörök közvetlenül téradatbázisba konvertálhatók. A kért adatok AutoCAD Map 3D vagy vele egyenértékű téradatbázist előállítani képes (akár ingyenes pl. Quantum GIS) szoftverrel is előállíthatóak.
· Csak az NMHH szabályozási hatáskörébe tartozó munkarészek kerülnek szabályozásra, a szakági terveket és térképi követelményeket jelen ütem nem érinti, azt továbbra is a szakhatóságok szabályozzák.

Fontos célként került meghatározásra, hogy minden adat egyszer kerüljön a tervezés során rögzítésre, és minél szélesebb körben használjunk közös szótárat, törzsadatokat. A tervekhez tartozó általános adatokat metaadatként kezeljük, amely minden objektumhoz hozzácsatolódik. A nem szabályozott adattartalmi tervkövetelmények, szakági tervek, kiegészítő építészeti és műszaki tervrészek, csatolt, azonosított fájlként kerülnek a tervbe illesztésbe.

A legnagyobb fokon kívánunk kapcsolódni a meglévő adatbázisokhoz, KSH, kamarai címjegyzék, geox adatok, és NMHH szolgáltatói törzsadatok, annak érdekében, hogy a hatósági eljárásokhoz szükséges metaadatok minél nagyobb mértékben szótárakból és törzsadatokból töltődjenek.

A Hír-közmű rendszer feladatként határozta meg a térképek (földmérési alaptérkép, és vagy felmért sávtérképek) egységes állományban történő kezelését. Fontos megemlíteni, hogy csak térképi állománykezelést tűztünk ki célul, mivel a térképek adattartalmi egységesítésének költsége nem terhelheti a tervezési munkát. Az állomány kezelés egységesítésén az adatcsere fájlok meghatározását (dat, dxf, stb.) és a referenciaillesztés, geo-referálás, mint követelmény meghatározását értjük. Minden csatolt fájlnak, térkép vagy egyéb rajzi dokumentációnak azonosíthatónak és kereshetőnek kell lennie.

A szabályozás első lépése, hogy 2017 második félévében a hírközlési tervezéshez egységes szabványon alapuló minta és rendszerspecifikáció kerüljön kiadásra, amit minden szolgáltató jelentősebb többletköltség nélkül tud meglévő rendszeréhez implementálni, és ami megalapozza az egységes Hír-közmű rendszer adatstruktúráját.
HÍD (HÍrközlési aDatmodell) általános szabályai:
A HÍD magában foglalja a ………. szabályozásokban megfogalmazott objektumokat, azok attribútumait, minőségadatait.

1. A HÍD-ban alkalmazott fogalmi meghatározások:

A fogalom meghatározások tekintetében érvényes az MSZ 17128-1:1997, az ME-17-051:1994 normatív dokumentumok az irányadók.
2. HÍD adatbázis táblázat leírás:

· A HÍD tartalmát a relációs adatbázis kezelés céljaira alkalmas táblázatokban kell megadni.
· A HÍD adatféleségét az M2 tartalmazza, mely meghatározza a geometriai megjelenésekhez tartozó, adattartalmi minimumokat is.

· A HÍD adatbázis végtelen térben kerül leírásra, azaz nem tartalmaz területi és időrendi szegmentálást

· Az M3 tartalmazza az objektumok rajzi megjelenését, mint vonalas, mint pontszerű és felületszerű elemek tekintetében.

· Az adattáblák oszlopai minden esetben az alábbiak szerint jelennek meg:

· Adatmező neve = használandó adattála neve

· Adatmező típusa = Az adatbázis kezelésnek megfelelően az alábbi típusokat vehetik fel:
· Logical típus, a logikai választásokra alkalmazandó ahol az érték Igen/Nem/ vagy 0 lehet, azaz nem értelmezett.
· Number (p,s) ahol a „p” a pontosságot az „s” pedig a skálát jelenti. Ahol nem szerepel „s” érték ott integer azaz egész számként kell értelmezni.
· Date a típus a dátum és idő információinak kezelését teszi lehetővé. Minden értéke 7 bájton tárolódik, amelyek rendre az évszázad, év, hónap, nap, óra, perc, másodperc adatait tartalmazzák.
· Timestamp típus. Ezen típus tartományának értékei az évet, hónapot, napot, órát, percet, másodpercet és a másodperc törtrészét tartalmazzák. Időbélyeg kezelésére alkalmas.
· String (h) típusú adatok. Karakterek láncokból álló adat. A zárójeles érték a maximális karakterhosszat, határozza meg.
· Érték (h) típusú adatok. Értékkészletet határoznak meg, azaz lista, amiből kötelezően kell választani értéket. A zárójeles adat a maximális karakterigényt jelzi.
· Megnevezés = szöveges neve az adatmezőnek
· Megjegyzés = Rövid leírása, vagy szabály rendszere az adatmezőnek

· Minta (kód, értékkészlet) = a kívánt érték igényt mutatja meg. (Az első tagja a mintának a várt értéket, a második pedig a magyarázatot, az értékkészletből a kódhoz tartozó leírást adja).
3. Értéktáblák: Az értéktáblák három oszlopból állnak, az első oszlop a kódszámot tartalmazza, a második az érték megnevezését, a harmadik pedig a megjelenítést, azaz abban az esetben, ha műszaki adatként ábrázolni kell az értéket miképp fog megjelenni a digitális terven.
4. Szabályok:
Minden objektum leíráshoz és jelkulcshoz tartozik szabály leírás. A szabályok teszik lehetővé, az objektumokon belüli és objektumok közötti ellenőrzések paraméterezését. A szabályokban leírtak az objektum geometriájára és tulajdonság adataira nézve kötelező érvényű, kivételkezelés nem megengedett, mert sérülne általa az objektum modellel elérni kívánt cél.

A HÍD az alábbi elemekből építi fel az objektumokat:

M3 = Jelkulcsi megjelenés M2 adataiból (Üzemelő, léges helyi. stb) építve





M3 = Jelkulcsi megjelenés M2 adataiból (Üzemelő, búra stb) építve





M3 = Jelkulcsi megjelenés M2 adataiból (Üzemelő, oszlop, stb) építve





M2 = Vonalas objektum Adatok: Ql 50x4/0,6, helyi hálózat, Telekom, 1995, Rezes, Üzemelő, stb.





M2 = Pontszerű objektum Adatok: LKB30, 1900025, Telekom, Rezes, üzemelő, 1995, stb.





M2 = Pontszerű objektum Adatok: fa oszlop, bak, kitámasztás, 5 gyám, magasság 6m, kátránnyal telített, Telekom, 1995, stb.

